Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne og bosatt i kommunen

Faglig bakgrunn: Ingeniør for bygg/VA

Arbeidserfaring: Hun har en prosjektleder stilling i Sandnes tomteselskap KF pt. Har i flere år tidligere arbeidet på teknisk avdeling i Sandnes kommune.

1. **Kan du beskrive din tilnærming til begrepene risiko og sårbarhet?**

Jeg tenker med konsekvens – mye eller lite. Sårbarhet kan man f. eks knytte til sårbare grupper med lave bevegelses muligheter som kan bli utsatt for de samme påkjenningene eller den samme risikoen. Det kan være brukere i bygg som er eldre eller lider av en sykdom/bevegelseshemning i forbindelse med en evakueringssituasjon som branntilløp.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Jeg har i mange tilfeller stått som bestiller av risiko- og sårbarhetsanalyser. Det kan også være stedsanalyser knyttet til tomteutviklingsprosjekter. Her er vi opptatt av å få frem de risikoene som er aktuelle og hva som må hensyntas i de ulike prosjektene.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Umiddelbart vil jeg si ja, ofte opplever jeg det som det er synsing i de ulike delene av analysearbeidet. Men noen ganger må vi vurdere om vi har behov for å gå mer ned i detaljene. Som eksempel om vi har behov for ytterligere kompetanse som geoteninger i forhold til grunnforhold.

1. **Er helhetlig risiko- og sårbarhetsanalyse viktige for kommunale rapporter?**

Det er et viktig verktøy for kommunen. Dette bør brukes aktivt. Tenker da særlig i forbindelse med arealplanlegging.

1. **Har du et forhold til risikostyring og dette begrepet?**

I min sammenheng tenker jeg på investeringer knyttet til dette begrepet. Vi vurder den økonomiske risikoen i forhold til tomteutvikling og prosjekter. Jo mere forarbeid jo bedre risikostyring og beslutningsgrunnlag. Et eksempel kan være et planlagt boligfelt i forbindelse med en avfallsplass. Her kan det være stor usikkerhet til type masser og utfordringer vi ikke helt vet om på forhånd.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Opplever for min del at Rogaland brann- og redning IKS er den vi samarbeider mest med i dette tilfellet. De er ofte med i vurderinger av tilgjengelighet, plass til utrykningskjøretøy på veier og parkeringsplasser. Dette er viktig i forhold til å utvikle nye områder. Opplever ikke at de andre nødetatene er så veldig proaktive her. Vi har noe fokus på å forebygge nye områder med tanke på kriminalitet og ha f.eks. opplyste uteplasser og åpne grøntområder.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Her er det plan -og bygningsloven som er aktuell for vår del.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Ja, opplever at kommunen deltar aktivt. Men kunne med fordel være mer i forkant når vi setter i gang prosjekter. Dette med vassdrag og flomveier er viktig å ta stilling til for oss, opplever det som vesentlig at ting henger i sammen når vi snakker arealplaner og reguleringsplaner. Det er ikke alltid det er slik. Det er jo snakk om store innvesteringer og derfor må premissene vær godt faglig forankret med tyngde. Det må ikke spille på tilfeldigheter om det settes faresoner og flomsoner i kommuneplanen.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

I våre prosjekter må vi bygge infrastruktur som tåler den påkjenningen man kan forvente i det stedlige miljøet. Det er robust når tåleevnen er tilstrekkelig.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Opplever at vi får etterspørsel fra kommuneadministrasjonen om kjent og ukjent risiko i våre prosjekter. Det stilles tydelige krav til dokumentasjon. Slik jeg ser det er risikostyring på agendaen i kommunen.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

For meg er byutvikling å ha de rette funksjonene lokalisert på rett sted. I flere sammenhenger ser vi at det politisk ikke tas hensyn til transport og mobilitet for ulike typer bygg og funksjoner. Det er et problem at vi ikke holder oss til vedtatte planer som hensyntar alt dette med offentlige tansportakser og fokus på miljø/ levekår. Når det kommer til stykke opplever jeg at det blir tilfeldige tomter som velges for sentrale funksjoner bare fordi de var ledige på det tidspunktet man skulle bygge. Det er en sårbarhet at man politisk ikke oppfatter dette.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg er usikker på om kompetansen i administrasjonen ikke kommer til sin rett. Man burde ha en mer dynamisk tilnærming til forvaltningsoppgavene i byutviklingen. Det burde være enda mer involvering av administrasjon opp mot de politiske miljøene. Mer usikker på vektingen.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Tenker at transformasjon av sentrum til urban struktur og fortetting sammen med havneparken som et positivt trekk i byutviklingen.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Jeg har ikke fulgt med så mye de første årene av denne 10 – årsperioden, den forrige kommuneplanen fulgte jeg noe med på den siste nå har jeg satt meg godt inn i. Opplever at fokuset på sikkerhet og analyse er økende positivt.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Den største utfordringen slik jeg ser det er å få alle aktører i forhold til areal og utbygging til å gå i den samme retningen og være tro mot de vedtak som er gjort blant beslutningstakere.